

|  |  |
| --- | --- |
|  |  |
|  | Υποδιεύθυνση ΕπικοινωνίαςΔημοσίων Σχέσεων και Κοινωνικής Ευθύνης |

21 Δεκεμβρίου, 2023

**Δελτίο Τύπου 2**

**Δεύτερη σύλληψη για επεισόδια μετά από ποδοσφαιρικό αγώνα στη Λεμεσό**

 Σε δεύτερη σύλληψη, σχετικά με επεισόδια που εκτυλίχθηκαν μετά το τέλος του ποδοσφαιρικού αγώνα ΑΠΟΛΛΩΝΑΣ – ΝΕΑ ΣΑΛΑΜΙΝΑ, που διεξήχθη την Κυριακή 17 Δεκεμβρίου, στη Λεμεσό, προχώρησε χθες η Αστυνομία.

Πρόκειται για 21χρονο, κάτοικο Λεμεσού, εναντίον του οποίου εξασφαλίστηκε μαρτυρία κατά τη διάρκεια των αστυνομικών εξετάσεων. Ο 21χρονος συνελήφθη χθες βράδυ δυνάμει δικαστικού εντάλματος και τέθηκε υπό κράτηση για διευκόλυνση των ανακρίσεων.

Υπενθυμίζεται ότι στις 19 Δεκεμβρίου, για την ίδια υπόθεση, η Αστυνομία είχε προχωρήσει στη σύλληψη ενός 17χρονου, για διευκόλυνση των ανακρίσεων.

 Φωτογραφία του 21χρονου, είχε δοθεί στη δημοσιότητα, από την Αστυνομία στις 18/12/2023, σε μία προσπάθεια εντοπισμού του. **(Αστυνομική Ανακοίνωση για αναζητούμενα πρόσωπα, ημερομηνίας 18/12/2023 είναι σχετική – Φωτο. Αρ. 7)** Μετά τη σύλληψη του 21χρονου, η συνέχιση της δημοσίευσης της φωτογραφίας του, είναι αχρείαστη.

 Το ΤΑΕ Λεμεσού συνεχίζει τις εξετάσεις.

Κλάδος Επικοινωνίας

**Σημ.: Φωτογραφία αναζητούμενου προσώπου μπορεί να δημοσιευθεί αποκλειστικά και μόνο για τον σκοπό, για τον οποίο δίνεται στη δημοσιότητα. Η μετέπειτα δημοσίευσή της, δυνατό να αντιβαίνει σε πρόνοιες της νομοθεσίας περί προσωπικών δεδομένων και στους κανόνες της δημοσιογραφικής δεοντολογίας περί σεβασμού της ιδιωτικής ζωής και των προσωπικών δεδομένων.**